armvectores/hy_wikipedia_2023 huggingface dataset:
Մատուսովկա

Մատուսովկա (ուկրաիներեն՝ Матусівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Մատուսովկա գյուղում բնակվում էր 149 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորդովիայի ժողովրդական մշակույթի թանգարան

Մորդովիայի ժողովրդական մշակույթի թանգարան (ռուս.՝ Музей мордовской народной культуры), թանգարան Մորդովիայի Հանրապետության Սարանսկ քաղաքում, Մորդովիայի Ս․ Դ․ Էրզյայի անվան կերպարվեստի հանրապետական թանգարանի մասնաճյուղ։  Բացվել է 1999 թվականի հոկտեմբերի 6-ին։


== Նկարագրություն ==
Թանգարանը գտնվում է 20-րդ դարի քաղաքային ճարտարապետության հուշարձան համարվող շենքում, որը կառուցվել էր Հոկտեմբերյան հեղափոխությունից առաջ։ Քաղաքացիական պատերազմի ժամանակ շենքը եղել է Առաջին բանակի (Բանվորագյուղացիական Կարմիր բանակի արևելյան ճակատ) զորահավաքային բաժին, այնուհետև այստեղ են տեղակայվել Միությունների տունը, հիվանդանոցը, Մորդովյան Ինքնավար Խորհրդային Սոցիալիստական Հանրապետության Գերագույն դատարանը, «Գիտելիք» ընկերության Մորդովիայի մասնաճյուղի վարչությունը, Մանդովիայի գրողների միության խորհուրդը, գիտական-վերականգնման արվեստանոցը։


== Ցուցադրություն ==

Թանգարանի ֆոնդերում կան ավելի քան 3500 ցուցանմուշներ՝ մորդովյան ազգային հագուստ, կենցաղային իրեր, գյուղատնտեսական տեխնիկա, սրբապատկերներ, փայտե քանդակներ, գրքեր և լուսանկարներ։ Կան մի քանի թեմատիկ սրահներ, որտեղ այցելուները կարող են տեսնել մորդվաների տոնակատարությունների, հարսանեկան սովորույթների, Մորդիվիայի կանանց կյանքի, մորդովական գյուղի երեխաների կյանքի և դաստիարակությանն առնչվող ցուցանմուշներ։ Թանգարանի ցուցասրահում պարբերաբար կազմակերպվում են մորդովյան արվեստագետների և ժողովրդական արհեստների ցուցահանդեսներ։


== Ծանոթագրություններ ==


== Արտաքին հղումներ ==
Статья о музее на сайте «Саранск Online»
(286) Իկլեա

(286) Իկլեա (անգլ.՝ Iclea), աստերոիդ աստերոիդների հիմնական գոտում։ Հայտնաբերվել է 1889 թվականի օգոստոսի 3-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,193571 ա. մ., առավելագույնը մոտենում է 3,0979 ա. մ. հեռավորության վրա և հեռանում 3,2893 ա. մ.։ Արեգակի շուրջ մեկ ամբողջական պտույտ է կատարում 2084,55 երկրային օրվա ընթացքում, իր ուղեծրով շարժվելով միջինում 0,172699 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,9° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(286) Իկլեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Postal (տեսախաղ, 1997)

Postal (հայերեն՜ Փոստային),  գործողության համակարգչային խաղ, որը մշակվել է ամերիկյան Running with Scissors ստուդիայի կողմից և հրապարակվել է Ripcord Games-ի կողմից 1997 թվականին։ Ռուսաստանում խաղը թողարկվել է 2003 թվականին Акелла-ի կողմից Postal Plus անվամբ, որը ներառում է Special Delivery-ի հավելումը։ 2020 թվականի հուլիսի 14-ին Postal-ը դարձավ ընդմիշտ անվճար  Steam-ում և GOG-ում։


== Սյուժե ==
Մի օր, բնակում է մի մարդ, որը սկսում է մտածել, որ բոլոր մարդիկ վարակված են, ովքեր կարող են վարակել իրեն և վախի պատճառով նա որոշում է, որ ամեն ինչում մեղավոր է ավիաբազան, քանի որ դա հենց ռազմականի պատճաnն է, որ այս քաղաքում ավելի ու ավելի շատ վարակվածներ կան, ուստի նա որոշում է դուրս գալ դրսում և սպանել ագրեսորներին և քաղաքացիներին, ովքեր շրջում են վայրերում (կախված խաղացողից): Նա վերջում հասնում է ռազմական ավիաբազա, սպանում է բոլորին։ Մա գնում է դպրոց երեխաներին սպանելու, բայց նրա զենքը արդյունավետ չէ նրանց դեմ, և նա ուշագնաց է լինում: Նա ուշքի է գալիս հոգեբուժարանում, որտեղ պրոֆեսորն ասում է, որ ինքը հիվանդ է, արժանի է հերոս կոչվելու և որ նա շատ ժամանակ կունենա առարկան ուսումնասիրելու համար:


== Ծանոթագրություններ ==


== Արտաքին հղումներ ==
Պաշտոնական կայք
Moby games
Metacritic
Imdb
Behind the voice actors
Postal fandom
Steam
Երևանի վավերագրական ֆիլմերի ստուդիա

Երևանի վավերագրական ֆիլմերի ստուդիա, վավերագրական ֆիլմերի կինոստուդիա Երևանում։ Ստեղծվել է «Հայֆիլմ» ստուդիաի կինոխրոնիկաի և հեռուստաֆիլմերի բաժնի հիմքի վրա 1959 թ։ Առաջին Գլխավոր խմբագիրն էր ՍՈՒՐԵՆ ՀԱԿՈԲԻ ԱՌԱՔԵԼՅԱՆԸ, որը մեծ եռանդով կազմակերպեց գործընթացը և նպաստեց պրոֆեսիոնալ հիմքերով «Սովետական Հայաստան» կինոժուռնալների ամեն շաբաթ էկրան բարձրանալուն, ինչպես նաև 1959-1964 թթ. ստեղված բոլոր կինոօչերկների, վավերագրական ֆիլմերի ստեղծմանը, որոնց շատ-շատերի նաև դիկտորական տեքստերի և սցենարների հեղինակն էր։ 1964 թ.-ից մինչև 2003 թ. իր ստեղծագործական ներուժը ի նպաստ դրեց իր  ֆիլմերի ստեղծմանը, արդեն որպես կինոռեժիսոր և սցենարիստ։ Ունեցել է անվանումներ «Երևանի վավերագրական և գիտա-մատչելի ֆիլմերի ստուդիա», «Երևանի փաստա-վավերագրական և գիտա-մատչելի ֆիլմերի ստուդիա», «Երևանի փաստավավերագրական ֆիլմերի ստուդիա»։ Նորից միացել է Հայֆիլմի հետ 1982 թ և նորից բաժանվել։


== Աղբյուրներ ==
Էդմոնդ Մակարյան

Էդմոնդ Էդուարդի Մակարյան (հուլիսի 25, 1987 թ. Երևան) հայ կոմպոզիտոր։ Հեղինակ է սիմֆոնիկ, կամերային, վոկալ ստեղծագործությունների, էստրադային երգերի, ֆիլմերի և հեռուստահաղորդումների երաժշտության։


== Կենսագրություն ==
Էդմոնդ Մակարյանը ծնվել է Երևանում։ 2001թ. ավարտել է Հ.Դանիելյանի անվան արվեստի դպրոցը, 2003 թվականին՝ Երևանի թիվ 197 միջնակարգ դպրոցը։ 1996-2001 թթ. կոմպոզիցիայի դասերի է հաճախել Ս.Շաքարյանի, Ա.Սաթյանի, Ռ.Ասատրյանի, Մ.Ավանեսովի մոտ։ 2003-2007 թթ. ուսանել է Հայաստանի պետական ճարտարագիտական համալսարանի «Ձեռնարկությունների տնտեսագիտություն և կառավարում՝ կապի ճյուղում» ֆակուլտետում՝ ստանալով տնտեսագետի որակավորում, 2007-2011 թթ.՝ Երևանի Կոմիտասի անվան պետական կոնսերվատորիայի (ԵՊԿ) կոմպոզիցիայի բաժնում (ղեկ.` Ա. Սաթյան)։ 2012 թ. ավարտել է ԵՊԿ մագիստատուրան (ղեկ.` Ա. Սաթյան)։ 2008 թ. կազմակերպել է պատանի կոմպոզիտորների «Մարո» մրցույթը։ Հանդիսանում է Էդվարդ Միրզոյանի անվան պատանի կոմպոզիտորների համահայկական ամենամյա մրցույթի գեղարվեստական ղեկավարը (անցկացվում է 2014 թվականից)։ 2013 -2018 թթ․ վարել է Հայաստանի կոմպոզիտորների միության Հասարակայնության հետ կապերի բաժնի ղեկավարի պաշտոնը։ 2018 թվականից նույն կազմակերպության Համերգային-կազմակերպչական բաժնի ղեկավարն  է։ 2013 թվականից հանդիսանում է Հայաստանի կոմպոզիտորների միության, 2022 թվականից՝ Ալեքսանդր Սպենդիարյանի տուն-թանգարի գեղարվեստական խորհրդի անդամ։
2015 – 2016 թթ. եղել է Հայ մշակույթի, կրթության և գիտության զարգացման հիմնադրամի տնօրենը։ 2019 թվականից դասավանդում է Հայկական պետական մանկավարժական համալսարանում։ 2022 թվականին երաժշտության դասեր է տվել «Զինվորի տուն» վերականգնողական կենտրոնում (հասարակական հիմունքներով)։
Հանրապետական և միջազգային մրցույթների դափնեկիր է։ 2017թ․ պարգևատրվել է ՀՀ մշակույթի նախարարության Ոսկե մեդալով։ 2020 թվականին Ռուսաստանի երաժշտական միության կողմից արժանացել է պատվոգրի՝ ժամանակակից կոմպոզիտորական արվեստի զարգացման գործում ունեցած նշանակալի ներդրման համար։ 2021 թվականին ՀՀ ՊՆ կից «Ֆիդայիններ» ռազմահայրենասիրական կազմակերպության կողմից արժանացել է «Մոնթե Մելքոնյան» մեդալի։


== Կարիերա ==


=== Ակադեմիական երաժշտություն ===


=== Ֆիլմեր ===


=== Էստրադային երգեր ===


=== Հեռուստահաղորդումներ/մասշտաբային նախագծեր ===


=== Գովազդային հոլովակներ ===


== Ծանոթագրություններ ==
Է. Մակարյանի մասին տեղեկատվություն ՀԿՄ պաշտոնական կայքում.


== Արտաքին հղումներ ==
«Կարծում եմ, որ ես 25 տարի է դե՛ռ ստեղծագործում եմ, այլ ոչ թե՝ արդե՛ն ստեղծագործում»
Արվեստի հետքերով.Էդմոնդ Մակարյան
Բրեդ Ֆելչաք

Բրեդ Ֆալչեք (անգլ.՝ Brad Falchuk, (Մարտի 1, 1971, Նյուտոն, Մասաչուսեթս, ԱՄՆ,), ամերիկցի սցենարիստ, կինոռեժիսոր և պրոդյուսեր։ Առավել հայտնի է Ռայան Մերֆիի հետ համատեղ ստեղծած «Glee», «Ամերիկյան սարսափ պատմություն», «Ամերիկյան կրիմինալ պատմություն», «Ճիչերի թագուհիները» հեռուստասերիալներով։ Նաև հանդիսացել է, որպես սցենարիստ և պրոդյուսեր «Մարմնի մասեր» հեռուստասերիալում։


== Վաղ Կյանք ==
Ֆալչեքը ծնվել է Մասաչուսեթսում՝ հրեաների ընտանիքում։ Նրա մայրը՝ Նենսի Ֆալչեքը նախագահել է Ամերիկայում հրեա կանանց կազմակերպությունը (Hadassah Women’s Zionist Organization of America) 2007-2011 թվականներին։
Ավագ դպրոցում Բրեդը փորձում էր տարբերվել դասընկերներից ամենօր դպրոց փողկապ կրելով։ Նաև զբաղվել է բասկետբոլով, բեյսբոլով և Լաքրոսով։ Նա ասել է․ "Ես միշտ փորձում էի խելացի տեսք ունենալ, քանի որ ինձ խելացի չէի զգում"։ Նա իրականում տառապում էր Դիսլեքսիայով։ 1993 թվականին ավարտել է  Հոբարթի քոլեջը։ Հետո ընդունվել է AFI Կոնսերվատորիան։


== Նախագծեր ==


== Ծանոթագրություններ ==
Նարյան Մար

Նարյան Մար (ռուս.՝ Нарья́н-Мар, նենեցերեն՝ Няръянa мар - կարմիր քաղաք), քաղաք (1935 թ.-ից), Ռուսաստանի Դաշնության Արխանգելսկի մարզում, Նենեցյան ինքնավար օկրուգի վարչական կենտրոնը։ Նավահանգիստ է Պեչորայի աջ ափին։ Հիմնադրվել է 1933 թ.-ին։
Կան մսի և ձկան մշակման կոմբինատներ, անտառասղոցման, յուղի գործարաններ, անասնաբուծական-անասնաբուժական տեխնիկում, մանկավարժական ուսումնարան,
հայրենագիտական թանգարան։


== Ծանոթագրություններ ==
Սան Մարտինի հրապարակ (Բուենոս Այրես)

Սան Մարտինի հրապարակ (իսպ.՝ Plaza San Martín),  Արգենտինայի մայրաքաղաք Բուենոս Այրեսի Ռետիրո շրջանի գլխավոր հրապարակն ու հիմնական կանաչ գոտին։ 1942 թվականին ստացել է ազգային պատմական հուշարձանի կարգավիճակ։ Գտնվում է Սանտա-Ֆե, Էսմերալդա, Արսենալես, Մայպո, Լիբերտադոր և Ֆլորիդա փողոցների միջև։


== Պատմություն ==
1801 թվականի հոկտեմբերի 14-ին Սան Մարտինի հրապարակի ներկայիս տեղում բացվեց ցլամարտի մրցասպարեզ, որը նախատեսված էր տասը հազար հանդիսականի համար և գործեց մինչև 1819 թվականը։
1806-1807 թվականներին անգլիացիների՝ Բուենոս Այրես ներխուժելու ժամանակաշրջանում հրապարակը դարձավ կատաղի մարտերի թատերաբեմ, իսկ կռիվների հաղթական ավարտից հետո ստացավ Փառքի հրապարակ անվանումը։
1812 թվականից այստեղ էին ազատագրական մարտերի նշանավոր հրամանատարներից մեկի՝ գեներալ Խոսե դե Սան-Մարտինի գրենադերների զորանոցները, որի պատճառով էլ հրապարակն ստացավ Մարսյան դաշտ անվանումը։ 1878 թվականին՝ Սան Մարտինի ծննդյան հարյուրամյակի կապակցությամբ հրապարակին շնորհվեց հերոս զորահրամանատարի անունը։
1860 թվականին հայտարարվեց հրապարակի լավագույն նախագծման մրցույթ, որտեղ հաղթանակ տարավ ինժեներ Խոսե Կանալեն։ Ըստ վերջինիս ծրագրածի՝ հրապարակում բազմաթիվ ծառեր տնկեցին՝ ստեղծելով մի գեղեցիկ պուրակ, իսկ 1862 թվականին տեղադրվեց Սան Մարտինի ձիավոր արձանը։
1874 թվականին հրապարակը վերակառուցվեց Էժեն Կուրտուայի հողինակած և իշխանությունների հավանությանն արժանացած նախագծի համաձայն։ Իսկ իր ներկա տեսքի համար հրապարակը պարտական է Կառլոս Լեոնին, որի կազմած պլանի հիման վրա 1936 թվականին լիովին վերակառուցվել է, նորացվել, շրջակա մի շարք շենքերի հաշվին բավականին ընդարձակվել (ի դեպ, այդ քանդված հին կառույցների թվում էր նաև գեղարվեստի թանգարանի տաղավարը)։
2009 թվականին Սան Մարտինի հրապարակում կազմակերպվել է քանդակի՝ United Buddy Bears խորագրով, հսկայական ընդգրկում ունեցող, վեհաշուք ցուցահանդես, որին իրենց ուշագրավ աշխատանքներով մասնակցել են 140 երկրների քանդակագործներ։


== Ծանոթագրություններ ==
Ֆուտբոլային լիգայի գավաթ 1963-64

Ֆուտբոլային լիգայի գավաթ 1963-64, Ֆուտբոլային լիգայի գավաթի 4-րդ խաղարկությունն է, որում հաղթեց «Լեսթեր Սիթի» ֆուտբոլային ակումբը։
Վրաստանի հարկային համակարգ

Վրաստանի հարկային համակարգը հիմնված է Հարկային օրենսգրքի վրա, որը ընդունվել է 2005 թ.-ին։


== Նկարագրություն ==
Նախորդ հարկային ռեժիմի հետ համեմատ, որում գործել է 21 հարկ, 2005 թ. օրենսգրքում ընդունվել է 6 տեսակի հարկ.

եկամտահարկ. 20% (հարթ)
շահութահարկ. 15%
ավելացված արժեքի հարկ (ԱԱՀ). 18%
ակցիզ. տարբեր
մաքսատուրք. 0%, 5% կամ 12%
գույքահարկ. սեփականության ինքնագնահատված արժեքի 1%Համաշխարհային Բանկի գնահատականի համաձայն Վրաստանը զբաղեցրել է 64-րդ տեղը համաշխարհային բիզնեսի անհոգ վարման ռեյթինգում (2010)։ Հարկատուների թիվը սկսել է աճել. եթե 2003-ին հավաքագրվել է 1,19 միլիարդ լարի (ՀՆԱ-ի 13,9%), ապա 2008-ում 4,75 միլիարդ լարի (ՀՆԱ-ի 24,9%)։ Ըստ նախկին վարչապետներից մեկի՝ երկիրը շարժվում էր «Լաֆֆերի կորով»։


== Խնդիրներ ==
Չնայած տեղի ունեցած դրական փոփոխությունների, բացասական տեղաշարժեր նույնպես տեղի ունեցան։ Transparency International-ը բնութագրում է այդպիսի հարկաբյուջետային հարաբերությունները որպես հարկային ահաբեկչություն։ Առավել հայտնի գործը վերաբերում է Elit Electronics ընկերությանը։ Կոռուպցիայի խոշոր գործ դարձավ ռոնի Ֆուկս և Զեէվ Ֆրենկել գործարարների հետ կապված սկանդալը, որոնք բանտ են նստել կաշառք տալու համար և հետագայում ներում է շնորհվել։
Հարկային վարչակազմը դեռևս արդյունավետ չէ և հատկապես ցույց տվեց անկարողություն ընկերությունների աուդիտի անցկացման համար ռիսկերի վերլուծության կիրառման և այլ աուդիտորական մեխանիզմների ընտրություն իրականացնելիս։


== Նշումներ ==


== Հղումներ ==
The Georgian taxation system — an overview Tbilisi, May 2010


== Տես նաև ==
Հարկերի դասակարգումը
Գեորգի Գեգեճկորի

Գեորգի Գեգեճկորի (վրաց.՝ გიორგი გეგეჭკორი, 23 փետրվարի, 1923 Թբիլիսի, Վրացական ԽՍՀ, ԽՍՀՄ - 11 մարտի, 2003, Թբիլիսի, Վրաստան), թատրոնի ու կինոյի վրացի դերասան։ Վրացական ԽՍՀ ժողովրդական արտիստ (1955)։


== Կենսագրություն ==
Գեորգի Գեգեճկորին ծնվել է 1923 թվականի փետրվարի 23-ին Թբիլիսիում։
1944 թվականին ավարտել է Թբիլիսիի Շոթա Ռուսթավելու անվան թատերական արվեստի ինստիտուտը։
Շոթա Ռուսթավելու անվան պետական ակադեմիական թատրոնի բեմում խաղացել է 1944 թվականից։ 1948 թվականից եղել է ԽՄԿԿ անդամ։
1955 թվականին արժանացել է Վրացական ԽՍՀ ժողովրդական արտիստի կոչում։
Գեորգի Գեգեճկորին մահացել է 2003 թվականի մարտի 11-ին Թբիլիսիում։ Թաղված է Թբիլիսիի Դիդուբեի պանթեոնում։


== Դերերը թատրոնում ==
«Ամեն իմաստունի մեջ պարզություն կա», Ալեքսանդր Օստրովսկի - Գլումով
«Դոն Սեզար դը Բազան», Ֆիլիպ Դյումանուար և Ադոլֆ դ’Էների - Դոն Սեզար
«Արքա Լիր», Շեքսպիր - Գլոստեր
«Ռիչարդ III», Շեքսպիր - Բեքինգեմ


== Ֆիլմագրություն ==
1954 - Ճպուռ - Լևան
1957 - Փուշ - Վախթանգ
1958 - Կնոջ ճակատագիրը - Նիկա
1965 - Ես տեսնում եմ արևը - ուսուցիչ
1967 - Իմ ընկեր Նոդարը - տրամաբանության ուսուցիչ
1969 - Երջանիկ գյուտերի ժամանակը - Կոլյա
1970 - Նռան գույնը - բանաստեղծը ծեր տարիքում
1970 - Հին ջրաղացներ
1970 - Ադամ և Խևա - Ադամ
1971 - Վզնոց իմ սիրելիի համար - ժանդարմ
1972 - Չարի ռամա
1973 - Վերա թաղամասի մեղեդիները - էպիզոդիկ դեր
1974 - Գիշերային այցելություն - Գուրամ Գոգոլաձե
1974 - Շրջափակում - Բաքանիձե
1975 - Իրարանցում
1976 - Փախուստ լուսաբացին
1976 - Գործը հանձնվում է դատարան - Սարտանիա
1977 - Երազանքների ծառը - Չաչիկա
1977 - Դաթա Թութաշխիա
1978 - Ողջ կյանքը
1979 - Մի՞թե նա մարդ է
1983 - Երդմնագիր
1985 - Ապահովագրության գործակալ
1987 - Արմատներ
1987 - Վելդ - Էռնանդո
1988 - Լինում է - Գիգա
1992 - Ես խոստացել եմ, ես կգնամ


== Ծանոթագրություններ ==


== Արտաքին հղումներ ==
Գեորգի Գեգեճկորին Internet Movie Database կայքում
Գեորգի Գեգեճկորին kino-teatr.ru կայքում
Հայնրիխ Ալբերտ

Հայնրիխ Ալբերտ (գերմ.՝ Heinrich Albert, հուլիսի 8, 1604(1604-07-08)[…], Bad Lobenstein, Գերմանիա - հոկտեմբերի 6, 1651(1651-10-06)[…], Քյոնիգսբերգ, Brandenburg-Prussia), գերմանացի երաժիշտ, կոմպոզիտոր, բանաստեղծ, գրող։


== Կենսագրություն ==
Երաժշտությամբ սկսել է զբաղվել 1622 թվականին Դրեզդենում, իր ազգական կոմպոզիտոր Հենրիխ Շյուտցի ղեկավարությամբ։ Այնուհետև սկսել է իրավունք ուսումնասիրել Լայպցիգի համալսարանում։ Երաժշտության դասեր է վերցրել հայտնի կոմպոզիտոր Յոհան Գերման Շեյնից։ Հոլանդացի դիվանագետներին Վարշավա կատարած այցելության ժամանակ ուղեկցելիս գերի է ընկնել շվեդների մոտ (1627) և այնտեղ անցկացրել մոտավորապես մեկ տարի։ Աշխատել է ամրաշինական ոլորտում։ Վերջապես 1630 թվականին հաստատվել է Քյոնիգսբերգում որպես պրոֆեսիոնալ երաժիշտ։ 1631 թվականին ապրիլի 1-ին զբաղեցրել է մայր տաճարի երգենոհահար պաշտոնը։ Մահացել է 1651 թվականի հոկտեմբերի 6-ին, 47 տարեկան հասակում, Քյոնիգսբերգում։ Իր հայրենի Բադ Լոբենշտեյն քաղաքում տեղադրվել է կոմպոզիտորի հիշատակին նվիրված հուշաքար։
Ալբերտի թողած ժառանգությունը ներառում է սեփական տեքստերով և Սիմոն Դախի բանաստեղծություններով գրված գրեթե 170 երգ` հրատարակված ութ ժողովածուներում։ Երգերն ուղեկցվում են լայնածավալ բացատրություններով, որոնք կարող են հետաքրքիր աղբյուր լինել Քյոնիգսբերգի ամենօրյա կյանքի տեղեկությունների մասին։ Երգերն ունեն նաև մեկնաբանություններ կատարողների համար, որոնք շարադրված են շատ պարզ ոճով։ Նշանակալի է համարվում Ալբերտի դերը գերմանական օրհներգային և երաժշտական ավանդույթների ձևավորման գործում։ Մասնավորապես, Հերման Կրեչմալի «Նոր գերմանական երգի պատմության» առաջին (և միակ ավարտուն) հատորը կրում է «Ալբերտից մինչև Ցելտեր» ենթավերնագիրը։ Հենրիխ Ալբերտը նաև նպաստել է վաղ գերմանական օպերայի ձևավորմանը, հայտնի է նրա երկու` «Cleomedes» (1635) և «Prussiarchus oder Sorbuisa» (1645) օպերաների մասին, որոնք չեն պահպանվել։


== Ծանոթագրություններ ==


== Արտաքին հղումներ ==
«Альберт, Генрих»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ադանե

Ադանե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Քյոսլարն

Քյոսլարն (գերմ.՝ Kößlarn), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 1930 մարդ (դեկտեմբերի 31, 2010 թվական)։ Զբաղեցնում է 25,48 կմ² տարածք։ Պաշտոնական կոդ՝ 09 2 75 131։


== Ծանոթագրություններ ==


== Արտաքին հղումներ ==
Պաշտոնական կայք
Արաբական ապստամբության դրոշ

Արաբական ապստամբության դրոշ (արաբ․՝ علم الثورة العربية‎‎, թուրքերեն՝ Arap İsyanı bayrağı), դրոշ, որը օգտագործվել է արաբ ազգայնականների կողմից՝ Օսմանյան կայսրության դեմ ապստամբության ժամանակ։


== Պատմություն ==
Դրոշը նախագծվել է բրիտանացի դիվանագետ Մարկ Սայքսի կողմից, ով փորձում էր ցույց տալ, որ ապստամբությունը կազմակերպվել էր բացառապես արաբների կողմից։ Չնայած նրան, որ արաբական ապստամբությունը տեղի է ունեցել փոքր տարածքի վրա և կազմակերպվել է անգլիացիների հետ համատեղ, դրոշը հետագայում դարձել է արաբական մյուս պետությունների ազգային դրոշների նախահիմք, որոնք անկախացել էին Առաջին համաշխարհային պատերազմից հետո։ Դրոշը դրվել է հետևյալ պետությունների դրոշների ստեղծման հիմքում՝ Հորդանան, Իրաք, Քուվեյթ, Սուդան, Սիրիա, Արաբական Միացյալ Էմիրություններ, Եմեն, Պաղեստին, Սոմալիլենդ, Արևմտյան Սահարա և Լիբիա։

Հորիզոնական երեք գույները խորհրդանշում են Աբբասյան, Օմայյան և Ֆաթիմյան խալիֆայությունները։ Կարմիր գույնը խորհրդանշում է Հաշիմյանների դինաստիան։
Առաջին համաշխարհային պատերազմի ժամանակ Հաշիմյանները եղել են Մեծ Բրիտանիայի դաշնակիցները։ Պատերազմի ավարտից հետո՝ Հիջազում (Արաբական թերակղզի, Հորդանան), Հորդանանում, ժամանակավորապես նաև Սիրիայում և Իրաքում իշխանության եկան Հաշիմյանները։
Մեծ Սիրիան անկում է ապրել 1920 թվականին՝ գոյություն ունենալով ընդամենը մի քանի ամիս։ 1925 թվականին Հիջազում Հաշիմյանների իշխանությունը տապալվել է Սաուդյանների կողմից։ Իրաքում այն տապալվել է 1958 թվականին՝ պետական հեղաշրջման արդյունքում, իսկ Հորդանանում՝ մինչ օրս պահպանվել է։
Ներկայումս Ակաբայում կա դրոշաձող, որի վրա ծածանվում է արաբական ապստամբության դրոշը։


== Ծանոթագրություններ ==


== Տես նաև ==
Պանարաբական գույներ
Սաուդյան Արաբիայի դրոշ
Հիջազ
Պաղեստինի դրոշ
Աշխարհի բոլոր առավոտները

Աշխարհի բոլոր առավոտները (ֆր.՝  Tous les matins du monde), ֆրանսիական երաժշտական կինոֆիլմ՝ Պասկալ Կինյարից։ Ստացել է «Սեզարի» յոթ մրցանակ։ Սեզարի 7 մրցանակներից, որոնք ստացել է Քոնրոն, մեկը ստացել է Ժորդի Սավալին՝ որպես «լավագույն կոմպոզիտոր»՝ ֆիլմի սաունդթրեքի համար, որը բաղկացած է Մ․ Մարեի, Սենտ-Կոլոմբի, Ֆ․ Կուպերենի և ուրիշ կոմպոզիտորների, ինչպես նաև ֆրանսիական երաժշտությունից։


== Դերերում ==
Ժան-Պիեր Մարիել Սենտ-Կոլոմբ
Գիյոմ Դեպարդիե
Ժերար Դեպարդիե
Ժորդի Սավալ
Անն Բրոշե
Միշել Բուկե
Մարիամ Բուայե
Ժան-Կլոդ Դրեյֆուս


== Ծանոթագրություններ ==


== Արտաքին հղումներ ==
«Աշխարհի բոլոր առավոտները» ֆիլմը՝ inoekino֊ում
Ծովի լուսարձակում (1492)

Ծովի լուսարձակում, անհայտ ծագման լուսարձակում, որը նկատվել է 1492 թվականի հոկտեմբերի 11-ին Քրիստափոր Կոլումբոսի առաջին ճանապարհորդության ժամանակ՝ «Սանտա Մարիա», «Պինտա» և, հնարավոր է, «Նինյա» նավերի անձնակազմի որոշ անդամների կողմից՝ նախքան Գուանահանի կղզի ժամանելը։ Լուսարձակումը հիշատակվել է Քրիստափոր Կոլումբոսի նավամատյանում, իր կենսագրականում, որը գրել է որդին՝ Ֆերդինանդը, Վերագուայի պատկանելիության հարցով դատական գործընթացի նյութերում և այլ աղբյուրներում։
Կոլումբոսը նկարագրել է լույսը որպես «ոչ մեծ մոմ, որն ի հայտ է գալիս խորքից և վեր է բարձրանում․ ինչ-որ պահ թվաց, թե ցամաքի նշան է»։ Լուսարձակման մասին հայտնելու համար արքայի կողմից ստացել է վարձրատրություն։ Որդին՝ Ֆերդինանդը, ևս այն բնութագրել է որպես մոմ, որը բարձրանում է վեր, այնուհետև իջնում ներքև.
։ Լուսարձակումը նկատել են երեկոյան ժամը 22։00-ին։
Լուսարձակման հնարավոր բացատրություններից են դրա արհեստական ծագման (օրինակ, այն կարող էր Գուանահանիում ապրող հնդկացիների հեռվից երևացող ջահերը ինել կամ ինչ-որ լույս ավելի արևմուտք գտնվող կղզուց) և բիոլյումինեսցենցիայի տարբերակները։ Վերջին տարբերակը քննադատության է ենթարկվում՝ լուսարձակման ճշգրիտ նկարագրված լինելու պատճառով)։ Չնայած նրան, որ այդ ջրերում ապրող «Odontosyllis enopla» օղակավոր որդերի էգերը կարճ ժամանակով լույս են արձակում, որը նման է Կոլումբոսի նկարագրածին, ապացուցվել է, որ նրանք լուսարձակում են լիալուսնից հետո միայն մի քանի օր, որը չի համապատասխանում այն պայմաններին, որի ժամանակ Կոլումբոսը տեսել է լուսարձակումը։


== Ծանոթագրություններ ==
Թամար Սանիկաձե

Թամար Սանիկիձե (վրաց.՝ თამარ სანიკიძე, օգոստոսի 30, 1978(1978-08-30), Թբիլիսի, Վրացական ԽՍՀ, ԽՍՀՄ, Վրացական ԽՍՀ), Վրաստանի կրթության և գիտության նախարարը 2013 թվականի հուլիսից մինչև 2016 թվականի հունիսը։


== Կենսագրություն և կարիերա ==
Ծնվել է Թբիլիսիում։ 1999 թվականին ավարտել է Թբիլիսիի պետական համալսարանը, որտեղ մասնագիտացել է «Անգլերեն լեզվի և գրականության» մեջ։ 2000 թվականին Վրաստանի հանրային գործերի ինստիտուտում ստացել է մագիստրոսի աստիճան։
2005 թվականից 2009 թվականը աշխատել է Վրաստանի Քաղաքային համալսարանի ներկայացուցչությունում, իսկ 2009 թվականից 2012 թվականը՝ Վրաստանի հանրային գործերի ինստիտուտում։ 2012 թվականի հոկտեմբերին դարձել է Գեորգի Մարգվելաշվիլիի տեղակալը, ով այդ պահին ստանձնել էր Վրաստանի կրթության և գիտության նախարարի պաշտոնը։
2013 թվականի հուլիսին հաջորդել է Մարգվելաշվիլիին, ով լքել էր իր պաշտոնը՝ նախագահական ընտրություններին մասնակցելու համար։ Պաշտոնում մնացել է մինչև 2016 թվականի հունիսի 3-ը։ Վարչապետ Գեորգի Կվիրիկաշվիլիի որոշմամբ, նոր նախարար դարձավ Ալեքսանդր Ջեջելավան։


== Ծանոթագրություններ ==


== Արտաքին հղումներ ==
Թամար Սանիկիձեի կենսագրություն ը Վրաստանի կրթության և գիտության Նախարարության կայքում
Սյունյայոկի

Սյունյայոկի (ռուս.՝ Сюняйоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կովդա գետի աջ ափին՝ 98 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է սկսած Կումսկի հիդրոհանգույցից մինչև Իովսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000512102000000856
Հիդրոլոգիական ուսումնասիրությունների կոդը - 102000085
Ավազանի կոդը - 02.02.00.005
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այդան Օզոգուզ

Այդան Օզոգուզ (գերմ.՝ Aydan Özoğuz,մայիսի 31, 1967(1967-05-31), Համբուրգ, Գերմանիայի Ֆեդերատիվ Հանրապետություն), թուրքական ծագում ունեցող գերմանացի քաղաքական գործիչ։ 2009 թվականից եղել է Բունդեսթագի անդամ՝ Գերմանիայի սոցիալ-դեմոկրատական կուսակցությունից։ 2011 թվականին ընտրվել է վերջինիս նախագահի տեղակալ։ Զբաղեցնում է դաշնային կանցլերի գերատեսչությունում և ներգաղթի, փախստականների, ինտեգրման հարցերով հանձնակատարի պաշտոններում նախարարի պաշտոնները։


== Կենսագրություն ==
Ծնվել է 1967 թվականի մայիսի 31-ին Համբուրգում՝ էթնիկ թուրքերի ընտանիքում, որոնք 1958 թվականին տեղափոխվել են Գերմանիա։ Մեծացել է Համբուրգ-Լոքշտեդթում։ 1989 թվականին ստացել է Գերմանիայի քաղաքացիություն։ Նա ունի երկու եղբայր՝ Յավուզը և Գյուրհանը։
1986 թվականին ավարտել է դպրոցը։ 1994 թվականին ստացել է մագիստրոսի աստիճան։ Համբուրգի համալսարանում սովորելու ժամանակ եղել է Համբուրգում թուրքական ուսանողների հասարակության անդամ և երկու տարի զբաղեցրեալ է նախագահի պաշտոնը։
1994 թվականից աշխատել է «Քյորբերի» հիմնադարամում։ Բունդեսթագում ընտրվելուց հետո կորցրել է հիմնադրամում զբաղեցրած իր պաշտոնը։
2001 թվականից մինչև 2008 թվականը եղել է Համբուրգի խորհրդարանի անդամ։ Զբաղեցրել է Գերմանիայի սոցիալ-դեմոկրատական կուսակցության միգրացիոն քաղաքականության խորհրդարանական խմբի նախագահի պաշտոնը և ընդգրկված է եղել ներքին գործերի, ընտանիքի և հանրագրերի կոմիտեներում։
2004 թվականին մտել է Գերմանիայի սոցիալ-դեմոկրատական կուսակցություն, դարձել է առաջին թրքուհին, որն ընտրվել է Գերմանիայի սոցիալ-դեմոկրատական կուսակցության նախագահի տեղակալի պաշտոնում։
2009 թվականին ընտրվել է Բունդեսթագի անդամ։ Ընդգրկվել է ընտանիքի, տարեցների, կանանց և երիտասարդների հարցերով կոմիտեում։ 2010 թվականի մարտի 2-ին կուսակցության խորհրդարանական խումբը Այդան Օզոգուզին նշանակել է ինտեգրման հարցերով կոմիսար։
2013 թվականին կրկին ընտրվել է խորհրդարանում։ Նա այդ տարի եղել է 11 էթնիկ թուրքերից և 7 թրքուհիներից մեկը, որոնք ընտրվել են Բունդեսթագում։
2013 թվականի դեկտեմբերի 16-ին նշանակվել է ներգաղթի, փախստականների և ինտեգրման կոմիսար։ Նա դարձել է Գերմանիայի Դաշնային կառավարության կազմում ընդգրկված առաջին թուրքուհին և առաջին մահմեդականը։


=== Անձնական կյանք ===
Ամուսնացած է, ունի աղջիկ։


== Տես նաև ==
Դելիգյոզ Էկին
Ջուզուֆ Ջեմիլե


== Ծանոթագրություններ ==


== Արտաքին հղումներ ==
Վրեն ան Վերմանդուա

Վրեն ան Վերմանդուա (ֆր.՝ Vraignes-en-Vermandois), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 162 մարդ, բնակչության խտությունը` 38.39 մարդ/կմ²։ Բնակավայրը զբաղեցնում է 4.22 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 30։ Ակտիվության ցուցանիշը կազմում է 73,0 %։ 81 աշխատունակ մարդկանցից աշխատել է 72 անձ (38 տղամարդ և 34 կին)։ Գործազուրկ են եղել 9 անձ (3 տղամարդ և 6 կին)։ 30 անաշխատունակներից 12-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քորեթ

Քորեթ (վրաց.՝ ქორეთი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 460 մետր բարձրության վրա։ Շրջկենտրոն Ախմետայից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 238 մարդ։


== Ծանոթագրություններ ==
Շեելիտ

Շեելիտ, միներալ վոլֆրամատների դասից։ Կարլ Վիլհելմ Շեելեի անունով։ MoO3 խառնուրդ պարունակող (մինչև 24%) շեելիտ կոչվում է մոլիբդաշեելիտ։ Քիմիական կազմը՝ CaWO4։ Բյուրեղագիտական համակարգը տետրագոնային է։ Բյուրեղները բրգաձև են, համարյա հավասարաչափ, հազվադեպ թերթավոր։ Տալիս է մի շարք կրկնաբյուրեղներ։ Հատիկավոր է, անգույն, սպիտակ, բաց դեղինից մինչև դարչնագույն, կանաչավուն, մոխրագույն։ Փայլը՝ ապակյա մինչև ալմաստայինը։ Կարծրությունը՝ 3—5, խտությունը՝ 5500—6170 կգ/մ³։ Հանդիպում է սկառնային, բարձր-միջին-ցածր-ջերմաստիճանային հիդրոթերմալ հանքավայրերում և պեգմատիտներում։ Վոլֆրամի կարևոր հանքանյութ է։
Նարեշտար

Նարեշտար, գյուղ Արցախի Հանրապետության Մարտակերտի շրջանում։ Մտնում է Վանք համայնքի կազմի մեջ։


== Անվան ստուգաբանություն ==
Ինչպես ցույց է տալիս տեղանվան ստուգաբանությունը, բնակավայրն անվանակոչվել է համանուն լեռնային բարձունքից կամ լեռնաշղթայից՝ առնչվելով «Նար» արևի պաշտամունքի հետ, որը բառացի կարող է իմաստավորվել որպես «սուրբ արևասար»։


== Աշխարհագրություն ==
Գյուղը գտնվում է Արցախի Հանրապետության հյուսիսային հատվածում՝ Մարտակերտի շրջանում՝ նախկին Խաչեն գավառում։ Բնակավայրը տեղաբախշված է Խաչեն գետի վերին հոսանքում։ 


== Պատմություն ==
Գյուղում և շրջակա տարածքներում հայտնաբերված հնագիտական նյութերը, միջնադարյան գերեզմանոցի և որոշ շինությունների հետքերը հիմք են տալիս ասելու, որ վերհիշյալ տարածքում հին բնակավայր է եղել։ 
Խաչեն գետի վերին հոսանքում գտնվող ալպյան մարգագետիններին տիրելու նպատակով 18-րդ դարի սկզբներից սկսած քոչվոր մահմեդական անասնապահ ցեղերի ճնշումը հայկական բնակավայրերի վրա սաստկացել էր։
Ղարաբաղի Իբրահիմ խանը, թրքախոս քրդական ցեղերի հետ համագործակցելով, հայերին դուրս մղեց վերոհիշյալ շրջաններից։
Ավելի քան 150 տարի բնակավայրը անտերության էր մատնվել։
1921 թվականին նախկին հայկական բնակավայրի տարածքը ներառվել էր ԼՂԻՄ Մարտակերտի վարչական շրջանի կազմի մեջ։
Ադրբեջանական իշխանությունները, ԼՂԻՄ-ի ազգագրական դեմքը փոխելու և վերջնական հայաթափելու նպատակով մարզի տարածքի առանցքային վայրերում թուրքերով և քրդերով բնակեցված գյուղեր էին հիմնել։ Այդպիսի բնակավայրերից մեկն էլ դարձավ նախկին հայկական Նարեշտար գյուղը, որը գտնվում էր դեպի  ալպյան մարգագետինները տանող ճանապարհի վրա։
1993 թվականին Արցախի Հանրապետության Պաշտպանության բանակի ռազմագործության արդյունքում միջնադարյան հայկական բնակավայրը ազատագրվել է։
1995 թվականին այդտեղ վերաբնակել են Ադրբեջանից բռնագաղթված մի քանի հայ ընտանիքներ։
Գյուղը շարունակվում է կրել իր պատմական Նարեշտար անվանումը։ Այն վարչականորեն մտնում է Վանքի համայնքի կազմի մեջ։


== Բնակչություն ==
1987 թվականին Նարեշտարում արդեն կար 70 տուն, 382 բնակիչ։
Նարեշտարում 2010 թվականին կար 2 տուն, 2 մարդ։ 
2015 թվականին Նարեշտար գյուղում բնակվում է 4 մարդ, կա 2 տնտեսություն։
2018 թվականի տվյալներով՝ 1 տուն, 3 մարդ։ Նրանց հիմնական զբաղմունքը անասնապահությունն է։
Բնակավայրի ազգաբնակչության փոփոխությունը.


== Տնտեսություն ==
1930  թվականին գյուղում կոլտնտեսություն էր կազմավորվել։ Այն 1988 թվականին միավորվել էր Վանքի պետական տնտեսությունը։ Ապախոշորացումից հետո՝  1988 թվականին, Նարեշտարի կոլտնտեսությունը առանձնացվել էր։
Գյուղը էլեկտրաֆիկացված է։ Խմելու ջրի հարցը լուծվել է գյուղում գործող բնական աղբյուրների հաշվին։


== Պատմամշակութային հուշարձաններ ==
Նարեշտար գյուղում կան պատմամշակութային հուշարձաններ` դամբարաններ (մ.թ.ա. II-I հազ.)։


== Ծանոթագրություններ ==
Շնչահեղձություն

Շնչահեղձություն, ասֆիքսիա (հունարեն՝ а-ժխտական մասնիկ և aqpvlig – պուլս, սրտխփոց), ախտաբանական վիճակ, առաջանում է արյան մեջ և հյուսվածքներում թթվածնի խիստ անբավարարության և ածխաթթու գազի կուտակման հետևանքով։ Պատճառներն են՝ շնչառական ուղիների անանցանելիությունը՝ արտաքին ճնշման, ուռուցքների, հեղուկի կուտակման, շնչառական ուղիների այտուցի կամ կոկորդի մկանների սպազմի հետևանքով, ինչպես նաև շնչառական մկանների կամ կենտրոնի լուծանքը, օդում թթվածնի խիստ պակասը։ Պտղի և նորածնի շնչահեղձությունը կարող է զարգանալ պտղին անցնող թթվածնի ընդհատման կամ անբավարարության, օրգանիզմում ածխաթթու գազի, նյութափոխանակության թթու նյութերի կուտակման դեպքում (առավել հաճախ արգանդ-ընկերքային կամ պորտային արյան շրջանառության խանգարման, մոր կամ պտղի հիվանդությունների հետևանքով)։ Պտղի շնչահեղձության դեպքում պետք է լավացնել արյան շրջանառությունը և արագացնել ծննդաբերությունը։ Պտղի և նորածնի շնչահեղձությունը հաճախ պատճառ է դառնում մեռածածնության և վաղ մանկական մահացության, ինչպես նաև երեխայի հետագա զարգացման խանգարումների։ Շնչահեղձության սկզբնական շրջանում առաջանում է հևոց, այնուհետև մաշկածածկույթի կապտություն, գլխապտույտ, գիտակցության կորուստ, վերջնական փուլում՝ ռեֆլեքսների անհետացում, սրտի ռիթմի խանգարումներ, ացիդոզ և այլն։ Մահն առաջանում է՝ շնչառության և արյան շրջանառության դադարից 5–6 րոպե անց՝ կենտրոնական նյարդային համակարգի բջիջների մահանալու հետևանքով։
Բուժումը․ պատճառի վերացում, շնչառական ուղիների անցանելիության վերականգնում կամ շնչառական մկանների ֆունկցիայի կարգավորում, արհեստական շնչառություն կամ սրտի մերսում։ Նորածնի շնչահեղձության դեպքում՝ պտղի ընկերքային արյան շրջանառության պահպանում, միաժամանակ՝ պտղի կամ նորածևի արյան թթվա–հիմնային հավասարակշռությունը կարգավորող միջոցներ։ Շնչահեղձության հետևանքով առաջացած մահից հետո հայտնաբերվում են ներքին օրգանների և արյան ախտաբանա-անատոմիական մի շարք փոփոխություններ (լորձաթաղանթներում և շճաթաղանթներում կետավոր արյունազեղումներ, թոքերի սուր Էմֆիզեմա և այտուց, մի շարք օրգաններում չմակարդված արյան կուտակում և այլն), որոնք կարնոր նշանակություն ունեն դատաբժշկական պրակտիկայում՝ ետմահու ախտորոշման համար։ Դատական պրակտիկայում «շնչահեղձություն» հասկացությունն ընդգրկում է նաև․ թունավոր շնչահեղձություն, որը պայմանավորված է շնչառության պրոցեսին մասնակցող տարբեր մեխանիզմների վրա թունավոր նյութերի ազդեցությամբ։


== Ծանոթագրություններ ==
Դևեբոյնի լեռնաշղթա

Դևեբոյնի լեռներ, ջրբաժան շղթա հայկական բարձրավանդակում՝ Արաքս և Արևմտյան Եփրատ գետերի միջև։ Երկարությունը 40 կմ է, բարձրությունը՝ 2200-2300 մ։ Արևելքում լանջերը զառիթափ են, սանդղաձև, արևմուտքում՝ ալիքավոր, փոքրաթեք։ Հարմարավետ լեռնանցքը, որով անցնում է Կարս-Էրզրում երկաթուղին, ունի 2150 մ բացարձակ և 250-300 մ հարաբերական բարձրություն։ Դևեբոյնի լեռներ բարդ հորստային բեկոր է՝ կազմված կավճի և պալեոգենի ծալքավոր կրաքարերից, թերթաքարերից, ֆլիշային ապարներից, ինրուզիաների ելուստներից, որոնց հարթ մակերևույթի վրա տարածված է պլիոցեևի լավային ծածկույթը։ Լանջերն անտառազուրկ են։ Տիրապետում են տարախոտահացազգիները և տափաստանային մարգագետինները։
Էդին Ջեկո

Էդին Ջեկո (բոսնիերեն՝ Edin Džeko, մարտի 17, 1986(1986-03-17), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), բոսնիացի ֆուտբոլիստ, հարձակվող։ Բոսնիա և Հերցեգովինայի ֆուտբոլի ազգային հավաքականի և «Մանչեսթեր Սիթիի» խաղացող։


== Վիճակագրություն ==


== Արտաքին հղումներ ==
Էդին Ջեկոյի անձնական էջը «Վոլֆսբուրգում» Archived 2009-08-21 at the Wayback Machine. (անգլ.) (գերմ.)
Էդին Ջեկոյի մասին sports.ru կայքում


== Ծանոթագրություններ ==
Վալելունգա Պրատամենո

Վալելունգա Պրատամենո (իտալերեն՝ Vallelunga Pratameno), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 3844 մարդ, բնակչության խտությունը 99 մարդ/կմ²։ Զբաղեցնում է 39 կմ² տարածք։ Փոստային ինդեքս՝ 93010։ Հեռախոսային կոդ՝ 0934։


== Արտաքին հղումներ ==
Բնակչության գլխավոր կայք (իտալ.)
Ժատոմլյա

Ժատոմլյա (ռուս.՝ Жатомля), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Լյո լա Ֆորե

Սեն Լյո լա Ֆորե (ֆր.՝ Saint-Leu-la-Forêt), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 20 կիլոմետր դեպի հյուսիս-արևմուտք, դեպարտամենտի դե ֆակտո վարչական կենտրոնից՝ Սերժիից՝ 14 կիլոմետր դեպի արևելք։ 1999 թվականի տվյալներով բնակչության թվաքանակը եղել է  15 243: Հետագա տարիներին այդ ցուցանիշը որոշ չափով աճել է 2017 թվականին կազմել է 15 798։


== Անվանումը ==
Բնակավայրի անվանումը պատմական փաստաթղթերում հիշատակվել է հետևյալ ձևերով. Sanctus Lupus՝ 1122 թվականին, Sanctus Lupus de Taberniaco՝ 1201-ին, այնուհետև՝ Sanctus Lupus ad Taberniacum, Saint-Leu Taverny, Saint-Leu lès Taverny՝ 1370 թվականին։
Ֆրանսիական մեծ հեղափոխությունից հետո, մինչև 1915 թվականը, բնակավայրի անվանումը հինգ անգամ ենթարկվել է փոփոխության. 1794 թվականին՝ Claire-Fontaine, 1806-ին՝ Տավեռնիի հետ միավորվելուց հետո՝ Saint-Leu-Taverny, 1852-ին՝ Napoléon-Saint-Leu, 1870-ին՝ կրկին Saint-Leu-Taverny, և, վերջապես, 1915 թվականի հոկտեմբերին, Տավեռնիի առանձնացումից հետո, Saint-Leu-la-Forêt:
Բնակավայրի անվան մեջ արտացոլված է 12-րդ դարում այստեղ կառուցված եկեղեցու անվանումը, որը նվիրված էր սրբադասված արքեպիսկոպոս saint Leu-ին։


== Տնտեսություն ==
2010 թվականի տվյալներով համայնքի աշխատունակ տարիքի 9764 մարդկանցից (15-64 տարեկան) տնտեսապես ակտիվ էին 7317-ը (ակտիվության ցուցանիշը կազմել է 74,9 տոկոս՝ 1999 թվականի 72,1 %-ի դիմաց։ Տնտեսապես ոչ ակտիվ 2447 անձանցից 1086-ը սովորողներ էին, 768-ը՝ թոշակառուներ, 593-ը չէին աշխատում այլ պատճառներով։
2010 թվականին համայնքում հաշվվում էր 5874 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 26 653 եվրո։


== Ժողովրդագրություն ==
Բնակչության թվաքանակի փոփոխությունները (Cassini и INSEE):


== Քաղաքին առնչված անվանի անձինք ==
Լուի-Նապոլեոն Բոնապարտ և թագուհի Հորտենզիա Բոհարնե
Լուի-Ֆիլիպ Օռլեանցի (1747-1793) (1749-1793) - Օռլեանի դուքս
Մադամ դը Ժանլիս (1746-1830) - սենտիմենտալ վեպերի հեղինակ
Ժոզեֆ Ֆուշե (1759-1820) - Նապոլեոն Բոնապարտի նախարարներից
Ժորժ Կադուդալ (1771-1804) - շուանների առաջնորդներից
Լուի-Անրի Բուրբոն-Կոնդե, իշխան դը Կոնդե (1756-1830)
Վանդա Լանդովսկա (1879-1959) - լեհ դաշնակահարուհի, 1925 թվականին երաժշտական դպրոց է հիմնել Ալֆրեդ Կորտոյի հետ
Լուի-Ֆերդինանդ Սելին (1894-1961) - բժիշկ, վիպասան, ակնարկագիր
Էյվինդ Յոնսոն (1900-1976) - շվեդ գրող, Նոբելյան մրցանակի դափնեկիր


== Քույր քաղաքներ ==
 Նեկարի Վենդլինգեն, Գերմանիա
 Քուլչեթ, Մեծ Բրիտանիա


== Գրականություն ==
Ducœur, Claude Adam - Le Patrimoine des communes du Val-d’Oise. Saint-Leu-la-Forêt, Collection Le Patrimoine des Communes de France, éditeur=Flohic Éditions, Paris, volume=II, 1999, pages=771-783


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (Ֆրանսերեն)
Mérimée database - Cultural heritage (Ֆրանսերեն)
Land use (IAURIF)(չաշխատող հղում) (անգլերեն)
Նովոկուբանսկի շրջան

Նովոկուբանսկի շրջան (ռուս.՝ Новокубанский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1936 թվականին։ Վարչական կենտրոնը՝ Նովոկուբանսկ։


== Աշխարհագրություն ==
Շրջանի տարածքի մակերեսը կազմում է 1823 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 86570 մարդ։ Բնակչության խտությունը կազմում էր 47,49 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(1502) Արենդա

(1502) Արենդա (անգլ.՝ Arenda), աստերոիդ աստերոիդների հիմնական գոտում։ Հայտնաբերվել է 1938 թվականի նոյեմբերի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,732509 ա. մ., առավելագույնը մոտենում է 2,4953 ա. մ. հեռավորության վրա և հեռանում 2,9697 ա. մ.։ Արեգակի շուրջ մեկ ամբողջական պտույտ է կատարում 1649,84 երկրային օրվա ընթացքում, իր ուղեծրով շարժվելով միջինում 0,218204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1502) Արենդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավզաղբյուր (Մուշից արևելք)

Անվան այլ կիրառումների համար տե՛ս՝ Ավզաղբյուր (այլ կիրառումներ)Ավզաղբյուր, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 22 կմ արևելք՝ Մուշ-Բաղեշ ճանապարհից ձախ։


== Պատմություն ==
Գյուղի մասին առաջին անգամ հիշատակվել է Գրիգոր Մակվեցի կաթողիկոսի 1445 թ.-ի կոնդակում։ Ըստ կոնդակի գյուղը հանդիսացել է Եղրդուտի ս Հովհաննես վանքի կալվածքը։


== Բնակչություն ==
XX դարի սկզբին ուներ 70 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նիկոլաևկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Նիկոլաևկա գյուղում բնակվում էր 464 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Ժան Շամբր

Սեն Ժան Շամբր (ֆր.՝ Saint-Jean-Chambre), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 252 մարդ, բնակչության խտությունը` 16.51 մարդ/կմ²։ Բնակավայրը զբաղեցնում է 15.26 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 100 կմ հարավ, Պրիվա քաղաքից` 19 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 116-ը, իսկ ոչ ակտիվները` 42։ Ակտիվության ցուցանիշը կազմում է 73,4 %։ 116 աշխատունակ մարդկանցից աշխատել է 108 անձ (58 տղամարդ և 50 կին)։ Գործազուրկ են եղել 8 անձ (5 տղամարդ և 3 կին)։ 42 անաշխատունակներից 11-ը եղել են աշակերտներ կամ ուսանողներ, 13-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նեսեբյու

Նեսեբյու (նորվ.՝ Nesseby), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Վարանգերբոթն քաղաքն է։ Պաշտոնական լեզուն համարվում է Բուկմոլը։ Զբաղեցնում է 1436.09 կմ² տարածք։


== Նեսեբյուի զինանշանը ==
Նեսեբյու կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված է դեղին գույնի մոռի թուփ պտուղով և 2 տերևներով։


== Բնակչություն ==
Համաձայն 2016 թվականի մարդահամարի տվյալների՝ Նեսեբյու կոմունայում բնակվում է 856 մարդ։ Վերջին 60 տարում բնակչության թվաքանակի նվազում է գրանցվել։


== Տնտեսություն ==
Նեսեբյու կոմունանյի տնտեսության հիմնական ճյուղերն են նավագնացությունն ու ձկնաարդյունաբերությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)
Կալմաշևո (գյուղ, Չիշմինսկի շրջան)

Կալմաշևո (ռուս.՝ Калмашево, բաշկիրերեն՝ Ҡалмаш), գյուղ Ռուսաստանի, Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 736 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7728) Գիբլին

(7728) Գիբլին (անգլ.՝ Giblin), աստերոիդ աստերոիդների հիմնական գոտում։ Հայտնաբերվել է 1977 թվականի հունվարի 12-ին Էդվարդ Բոուելի կողմից Պալոմարում։
Միջին հեռավորությունը Արեգակից կազմում է 2,795358 ա. մ., առավելագույնը մոտենում է 2,4991 ա. մ. հեռավորության վրա և հեռանում 3,0917 ա. մ.։ Արեգակի շուրջ մեկ ամբողջական պտույտ է կատարում 1707,08 երկրային օրվա ընթացքում, իր ուղեծրով շարժվելով միջինում 0,210886 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7728) Գիբլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խիրբա Թին Նուրի շրջան

Խիրբա Թին Նուրի շրջան (արաբ․՝ ناحية خربة تين نور‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում։ Հանդիսանում է Հոմսի գավառի 10 շրջաններից մեկը։
Վարչական կենտրոնն է Խիրբա Թին Նուր քաղաքը։ 2004 թվականի մարդահամարի տվյալներով շրջանն ունի 52,879 բնակչություն։ Տարածքը կազմում է 264.60 կմ2։


== Ծանոթագրություններ ==
Արծիվ (անձնանուն)

Անվան այլ կիրառումների համար տե՛ս՝ Արծիվ (այլ կիրառումներ)Արծիվ, հայկական արական անուն։ Առաջացել է հայերեն արծիվ բառից։ Որպես անձնանուն հազվադեպ է գործածվում Կովկասում։


== Ծանոթագրություններ ==
Բալոկա

Բալոկա, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
ლ

Լաս (վրացերեն՝ ლასი), վրացական այբուբենի 11-րդ տառը։ Համապատասխանում է հայերեն Լ լ տառին։
Վրացական թվային համակարգում համապատասխանում է 30 արժեքին։


== Գիր ==


=== Գրի տարբերակներ ===


== Համակարգչային կոդավորում ==


== Բրայլ ==


== Կիրառություն ==
Մխեդրուլի այբուբենի ლ տառը վրացական լարիի խորհրդանշանն է։


== Տես նաև ==
L, լատիներեն այբուբենի տառ


== Ծանոթագրություններ ==


== Մատենագիտություն ==
Mchedlidze, T. (1) The restored Georgian alphabet, Fulda, Germany, 2013
Mchedlidze, T. (2) The Georgian script; Dictionary and guide, Fulda, Germany, 2013
Machavariani, E. Georgian manuscripts, Tbilisi, 2011
The Unicode Standard, Version 6.3, (1) Georgian, 1991-2013
The Unicode Standard, Version 6.3, (2) Georgian Supplement, 1991-2013
Բար սյուր Օբ

Բար սյուր Օբ (ֆր.՝ Bar-sur-Aube), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 5259 մարդ, բնակչության խտությունը` 323.23 մարդ/կմ²։ Բնակավայրը զբաղեցնում է 16.27 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից` 85 կմ հարավ, Տրուա քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3323 աշխատունակ (15-64 տարեկան) բնակիչ, որոնցից ակտիվ էին 2368-ը, իսկ ոչ ակտիվները` 955։ Ակտիվության ցուցանիշը կազմում է 71,3 %։ 2368 աշխատունակ մարդկանցից աշխատել է 1984 անձ (1042 տղամարդ և 942 կին)։ Գործազուրկ են եղել 384 անձ (194 տղամարդ և 190 կին)։ 955 անաշխատունակներից 252-ը եղել են աշակերտներ կամ ուսանողներ, 318-ը` թոշակառուներ, իսկ 385-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
.հայ

.հայ, վերին մակարդակի ազգային դոմեն է։ .հայ տիրույթում դոմեն կարող է գրանցել ցանկացած անձ՝ անկախ իր քաղաքացիությունից։ .հայ տիրույթում դոմեն գրանցելիս կարելի է կիրառել լատինական կոդով 0-9 թվերը, «-» (գծիկը), ինչպես նաև յունիկոդով հայերեն բոլոր տառերը, բացառությամբ «և» տառի։
.հայ տիրույթում կարող է գրանցվել Հայաստանում գրանցված ապրանքանիշ ունեցող անձը, Հայաստանում գրանցված ֆիրմային անվանում ունեցող անձը, Հայաստանում մտավոր սեփականության այլ օբյեկտներ ունեցող անձը


== Ծանոթագրություններ ==


== Արտաքին հղումներ ==
Ինտերնետ տեխնոլոգիաների կենտրոն
.հայ դոմենում գրանցված էջերի ընտրանի
IANA .հայ whois տեղեկություն
.հայ տիրույթում դոմենների գրանցում
.հայ դոմենի կայքերը Գուգլ որոնողական համակարգում
Կուկուրեկ

Կուկուրեկ (ռուս.՝ Кукурек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ակտուրու գետի ձախ ափով՝ 6 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005643
Հիդրոլոգիական ուսումնասիրությունների կոդը - 115100564
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շմիդտովկա (գյուղ, Բերեզանկայի շրջան)

Անվան այլ կիրառումների համար տե՛ս՝ Շմիդտովկա (այլ կիրառումներ)Շմիդտովկա (ուկրաիներեն՝ Шмідтівка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Շմիդտովկա գյուղում բնակվում էր 19 մարդ։ Բնակավայրը զբաղեցնում է 0,188 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաֆայել Աբրահամյան

Ռաֆայել Աբրահամյան (19 դեկտեմբերի, 1959, Ստեփանակերտ - 18 մարտի, 1992, Ստեփանակերտ), հայ ազատամարտիկ, Արցախյան ազատամարտի մասնակից։ Հայաստանի Հանրապետության «Արիության» մեդալակիր։


== Կենսագրություն ==
Ռաֆայել Աբրահամյանը ծնվել է 1959 թ. դեկտեմբերի 19-ին Ստեփանակերտ քաղաքում։ Ավարտել է թիվ 8 միջնակարգ դպրոցը։ Խորհրդային բանակում ծառայել է Նովոռոսիյսկում տեղակայված զորամասերից մեկում։ Աշխատում էր Ստեփանակերտում որպես վարսավիր։ Զոհվել է 1992 թ. մարտի 18-ին Ստեփանակերտի հրետակոծության ժամանակ։
Հետմահու պարգևատրվել է Հայաստանի Հանրապետության «Արիության» մեդալով։ Ամուսնացած էր, ունի երկու երեխա։ Հանգչում է Ստեփանակերտի քաղաքային գերեզմանատան Արմենավանի տեղամասում։


== Ծանոթագրություններ ==